Na temelju članka 32. Statuta Općine Biskupija (»Službeni vjesnik Šibensko - kninske županije«, broj 9/09, 4/11, 8/12, 4/13, 2/18, 5/19, 3/20 i 3/21), Općinsko vijeće Općine Biskupija na svojoj 15. sjednici održanoj dana 19. svibnja 2023. godine donijelo je

**ODLUKU**

**O USVAJANJU ANALIZE UPRAVLJANJA KOMUNALNOM INFRASTRUKTUROM**

**U VLASNIŠTVU OPĆINE BISKUPIJA**

I.

Odluka o usvajanju Analize upravljanja komunalnom infrastrukturom u vlasništvu Općine Biskupija donosi se u skladu s preporukama navedenih u Izvješću o obavljenoj reviziji učinkovitosti upravljanja komunalnom infrastrukturo u vlasništvu jedinica lokalne samouprave na području Šibensko - kninske županije.

II.

Predmet revizije je upravljanje komunalnom infrastrukturom u jedinicama lokalne samouprave na području Šibensko - kninske županije. Prema odredbama Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01 – vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), jedinice lokalne samouprave u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana i to osobito poslove koji se, između ostalog, odnose i na komunalno gospodarstvo.

III.

Općina Biskupija u Analizi upravljanja komunalnom infrastrukturom u vlasništvu Općine utvrđuje ciljeve te kriterije kojima se pospješuje pronalaženje optimalnih rješenja kojima će dugoročno očuvatikomunalno gospodarstvo te analizirati i vrednovati učinke upravljanja i korištenja komunalne infrastrukture radi utvrđivanja učinkovitosti upravljanja.

IV.

Ova Odluka stupa na snagu osmoga dana od dana objave u Službenom vjesniku Šibensko - kninske županije, a objavit će se na službenoj web stranici Općine Biskupija i dostupna je javnosti u skladu s odredbama Zakona o pravu na pristup informacijama (»Narodne novine«, broj 25/13, 85/15 i 69/22).

KLASA: 406-06/23-01/1

URBROJ: 2182-17-01-23-01

*Orlić, 19. svibnja 2023.godine*

PREDSJEDNIK OPĆINSKOG VIJEĆA

Dragan Vukmirović, v.r.